Juraj Draxler

Juraj Draxler MA (* 13. december 1975, Bratislava) je slovenský politológ a vysokoškolský pedagóg, od 25. novembera 2014 do 23. marca 2016 pôsobil ako minister školstva SR Bol nominantom strany Smer-SD. V parlamentných voľbách v roku 2016 nie je na kandidátke SMER-SD.

Životopis 
Juraj Draxler vyštudoval integrované spoločenské vedy na súkromnej univerzite Jacobs University Bremen v Nemecku a komparatívnu politológiu na University of York v Spojenom kráľovstve, kde získal magisterský titul. Pracoval ako výskumník v Centre for European Policy Studies (CEPS). V rokoch 2007 až 2013 bol vysokoškolským pedagógom na University of New York v Prahe a na Angloamerickej univerzite v Prahe. V minulosti pracoval tiež ako novinár agentúry Reuters.

Politická činnosť 
V lete 2014 pôsobil v rezorte školstva ako poradca, od 11. septembra do 25. novembra 2014 bol štátnym tajomníkom. Vo funkcii bol zodpovedný za regionálne a vysoké školstvo. Za svoju prioritu tiež určil 
„sfunkčnenie grantového systému a pritiahnutie väčšieho objemu peňazí z úrovne EÚ do slovenskej vedy a výskumu“.

Do funkcie ministra bol vymenovaný prezidentom SR Andrejom Kiskom 25. novembra 2014. Draxlerov predchodca Peter Pellegrini nahradil vo funkcii predsedu parlamentu Pavla Pašku, po jeho odstúpení v súvislosti s kauzou nákupu CT prístroja v piešťanskej nemocnici.

Referencie

Externé odkazy 
 Profil na stránke CEPSu 

Absolventi University of York
Absolventi Jacobs University Bremen
Slovenskí vysokoškolskí pedagógovia
Štátni tajomníci Ministerstva školstva, vedy, výskumu a športu Slovenskej republiky
Ministri školstva, vedy, výskumu a športu Slovenskej republiky
Osobnosti z Bratislavy